cyanic-selkie/wikianc huggingface dataset:
Kuti (Bileća)
Geografija
Naselje je smješteno na jugoistoku Dabarskog polja. U tom dijelu polja je i Kutski ponor. Da bi se što više energetski iskoristila voda na istočnom dijelu sliva Neretve, kroz izgradnju Gornjih horizonata (HE Nevesinje, HE Dabar i HE Bileća), planira se direktno odvesti voda iz područja Nevesinjskog, Dabarskog i Fatničkog polja u akumulaciju Bilećko jezero te dalje do HE Dubrovnik. To se već događa, jer je izgrađen tunel dužine 3.222 metara i prečnika 5.6 metara od Kutskog ponora do Fatničkog polja.
Historija
Stambena graditeljska cjelina – Ćumurijina kula sa dvorima u Kutima, proglašen je za nacionalni spomenik Bosne i Hercegovine
Västerbotten
Västerbotten (fon. Vesterboten) je pokrajina u Norrlandu na sjeveru Švedske. Graniči sa pokrajinama Ångermanland na jugu, Lappland na zapadu, Norrbotten na sjeveru i sa Kvarken i Botničkim zaljevom na istoku. Västerbotten je, zajedno sa sjeveroistočnim dijelom Ångermanlanda i južnim dijelom Lapplanda, u sastavu kantona Västerbottens län. Pokrajina se prostire na površini od 15.093 km2 i broji 256.734 stanovnika. Glavni grad je Umeå, koji je ujedno i glavna luka u ovoj pokrajini.
Stećci u Mostaru
Nekropole stećaka u Mostaru datiraju se u period XIV - XV. stoljeća.
Historija
Na širem prostoru današnjeg Mostara, u ranije doba srednjeg vijeka, postojala je župa Večenike – Večerić. Za naziv župe Večenike historičari Relja Novaković i Nenad Pejičić vezuju etničku grupu (narod) pod imenom Vetonci, koja je početkom XI. i XII. stoljeća živjela na području Huma i zemlje Neretljana. Tragovi Vetonaca prepoznaju se u nazivu župe Vetanice – Vetnice – Fatnice u istočnoj Hercegovini i u imenima naselja Vitina i Vitaljina u zapadnoj Hercegovini. Vetonce smatraju ogrankom zapadnoslavenskog plemena sličnog imena, čija se prapostojbina nalazila u porječju Labe.
Prvi spomen Drežnice datira s početka XV. stoljeća, prema povelji kralja Ostoje, koji između ostalog daje i „provinciu” Drežnicu u posjed braće Radivojevića. Drežnica je izoliran teritorija od nekoliko sela, smješten u krašku dolinu između Čvrsnice i Čabulje. Iako malena po teritoriju i stanovništvu, često je imala i određenu upravno-političku autarhiju, upravo zbog zemljopisne izolacije. Drežnica u to vrijeme ima status upravne jedinice ravan Blatu ili Broćnu.
Istraživačke radove u smislu evidentiranja i prikupljanja podataka o stećcima vršili su Marko Vego i Šefik Bešlagić te publicirali 1961. i 1971. godine.
Nacionalni spomenik
Nekropola proglašena za Nacionalni spomenik Bosne i Hercegovine. Odluku je donijela Komisija za očuvanje nacionalnih spomenika, na sjednici održanoj od 7. do 13. jula 2009. godine. Ovu odluku Komisija je donijela u sljedećem sastavu: Zeynep Ahunbay, Martin Cherry, Amra Hadžimuhamedović (predsjedavajuća, Dubravko Lovrenović, Ljiljana Ševo. Nacionalni spomenik čini nekropola sa 17 stećka (sanduci i ploče) i ostaci temelja srednjovjekovne građevine.
Crkva
Na lokalitetu na Crkvini, nakon arheoloških istraživanja, pojavili su se ostaci temelja nekog objekta za koje se pretpostavlja da su ostaci temelja stare crkve ili kapele dimenzija 13,30 x 6,80 m. Zidovi su bili građeni od velikih riječnih oblutaka i obrađenog kamena u temeljima s krečnim malterom (s dosta pijeska), a u gornjim dijelovima od dobro tesanih, većih kamenih blokova. Prema načinu gradnje, arhitektonskim osobinama, te veličini objekta pretpostavlja da se radi o crkvi nešto kasnijeg srednjeg vijeka, podignute u XIV. stoljeću a srušene u XV. stoljeću. Ne može se sa sigurnošću reći da li je objekat spaljen ili srušen. U čitavom kulturnom sloju koji je sačuvan iznad nivoa poda nađena je naslaga crne zemlje, a pored južnog zida s vanjske strane crkve hrpa gari i u njoj vrh srednjovjekovnog koplja. U sjeverozapadnom uglu naosa nađeni su ostaci malterisanog poda i dio zidne malterisane oplate debljine 3 cm. Tragovi fresaka nisu se očuvali.
mini|lijevo|180px|Jedan od tridesetak stećaka u blizini Kuti
Kutilivač
U blizini naselja Kutilivača, sjeveroistočno od Mostara smještena je nekropola s tridesetak stećaka, uključujući i dvije krstače, od kojih je jedna slomljena. Nije poznato jesu li oni evidentirani u službenim spiskovima. Danas su zapušteni i zarasli u grmlje i travu. Locirani su na jednoj ledini i teško ih je primijetiti dok im se potpuno ne približi.
Vojno
Stećci su smješteni na ravnom lokalitetu (pašnjak)u neposrednoj blizini rijeke Neretve, u naselju Vojno. Stećci su jako oštećeni, veliki broj ih je utonulo u zemlju do gornje površine ili jedva vidljivo. Neki su vjerovatno oboreni ili dislocirani, s obzirom na njihovo stanje. Na stećcima nema vidljivih epitafa. Na svega dva stećka pronađeni su vidljivi ukrasni elementi, na jednom luk i strijela, a na drugom rozeta. GPS koordinate:	43.429652092075465, 17.857852583775617
Humilišani
U Humilišanima se nalazi nekropola stećaka u kojoj su dva oštećena stećka u obliku krsta i iz literature poznati stećak Ladisave divice, na kojem bosančicom (ikavica) piše:
Stećak s natpisom pronašla je Nada Miletić prilikom rada na terenu 1958. godine. Natpis je poredan u dva reda na jednoj dužoj strani spomenika koji je u obliku sanduka, dugog 132 cm, širokog 68 cm, a visokog 54 cm. Na gornjoj površini spomenika izrađene su rozete, a na pročelju spirale. Rubovi su mu optočeni trakom u obliku užeta.
Današnje stanje na ovom lokalitetu izgleda veoma zapušteno. Lokaciju sa stećcima presjekla je cesta koja vodi na Rujište. Vjerojatno je pod današnjom trasom ceste ostalo više grobova s uništenim stećcima. Na sreću stećak Ladisave je samo pomjeren sa svog mjesta. Ispod njega se primjećuje osam grobova kaji su ostale bez stećka.
Nekropola Šarampovlje u Kruševu
Srednjovjekovna nekropola nalazi se u naselju Kruševu, koje je od Mostara udaljeno oko 7 km zračne linije u pravcu jugozapada. Smješteno je na južnoj strani Mostarskog blata, uz regionalnu cestu Mostar–Čitluk. Lokalno stanovništvo nekropolu naziva Šamatorje.
Nacionalni spomenik
Nekropola se prostire na 3035 kvadratnih metara i broji 122 stećka (60 u formi ploče, 59 u formi sanduka i 3 u formi sljemenjaka). Materijal od kojeg su spomenici pravljeni je fino obrađeni kamen. Pojedini stećci su utonuli ili zasuti zemljom. .Ukrašeno je ukupno 30 nadgrobnika. Na dva stećka evidentirano je postojanje natpisa ćiriličnim pismom iz XV vijeka. Proglašena je 7.7. 2009. god. za Nacionalni spomenik Bosne i Hercegovine.
Nekropola sa stećcima u Gornjem Pologu
Zaseok Gornji Polog nalazi se na udaljenosti od oko 13 km sjeverozapadno od Mostara. Naselje je smješteno neposredno ispod brda Bila, a na širem području Gornjeg Pologa (udaljeno 7–8 km od sela Polog) evidentirano je nekoliko tipova arheoloških lokaliteta iz različitih vremenskih perioda: prahistorijska gradinska naselja, od kojih je najpoznatija i najmonumentalnija gradina sa pseudokiklopskim zidinama – Zvonigrad, zatim prahistorijski tumuli, kasnoantička grobnica, kao i srednjovjekovne nekropole. Nekropola sa 75 stećaka smještena je ispod brda Obale na padini prema Barama i Livodama a pruža se u smjeru jugoistok–sjeverozapad. Nalazi na nadmorskoj visini od 580 m, geografskoj širini N 43°22'11.44" i geografskoj dužini E 17°42'42.86".
Jedan broj stećaka se nalazi unutar katoličkog groblja, dok su ostali pozicionirani uokolo na površini od oko 1000 m2. Nekropola je registrirana u Arheološkom leksikonu Bosne i Hercegovine, Tom 3, iz 1988. godine kao nekropola stećaka na lokalitetu zvanom Stećci – Gornji Polog, Mostar, iz kasnog srednjeg vijeka. Na nekropoli nisu rađeni istraživački niti konzervatorsko-restauratorski radovi.
Veći dio nekropole u dobrom je stanju. Dio unutar katoličkog groblja, dio ispred groblja kao i dio nekropole na manjoj livadi ispod ceste održava se i čisti od niskog raslinja, drače, a trava se redovno kosi. Stećci na tim potezima su u relativno dobrom stanju, iako je većina obrasla lišajevima. Dio nekropole uz jugoistočni zid katoličkog groblja) gdje se nalaze 22 stećka, u nešto lošijem je stanju. Većina stećaka je upala u zemlju. Prostor okolo je obrastao raslinjem, travom, i općenito sav prostor je u dosta lošem stanju, i zbog ekspolatiranja ili nasipanja kamena pa je pristup stećcima dosta otežan. Na tom potezu većina stećaka je napukla.
Na stećcima su brojni simboli (mladi mjesec, rozeta, konveksna lopta), predstave (gornji dio ljudske figure s naglašenim licem i rukama s otvorenim dlanovima, lijeva ruka je uzdignuta, a uz otvoren dlan desne ruke je mač) i ukrasi.
Komisija za očuvanje nacionalnih spomenik Bosne i Hercegovine donijela je 4. avgusta 2020. godine odluku da se nekropola proglasi za nacionalni spomenik Bosne i Hercegovine. Ovu odluku Komisija je donijela u sljedećem sastavu: Amir Pašić, Goran Milojević i Radoje Vidović (predsjedavajući). Nacionalni spomenik čini nekropola sa 75 stećaka raspoređenih u tri odvojene grupe: 28 ploča, 22 sanduka, 1 sanduk sa postoljem, 3 sljemenjaka, 1 sljemenjak sa postoljem i 20 stećaka kojima nije bilo moguće utvrditi formu.
Stećci u Podveleži
Tokom istraživanja i evidentiranja stećaka u XX vijeku, na području Mostara registrovano je 1.208 stećaka, od čega u Podveležju samo četiri, a na prostoru Rabine, koja je tada administrativno pripadala Nevesinju, 46 stećaka. Istraživanjem stećaka ovog kraja bavili su se samo fragmentarno Marian Wenzel, Šefik Bešlagić i Nada Miletić.
Reljefni motivi zastupljeni su na 41 stećku, što iznosi 11,81 posto od ukupnog broja. Dominiraju motiva polumjeseca, rozete, mača, različiih vrsta bordura, motiva krsta, ljudskih predstava i dr. Postoji veći broj reljefnih motiva specifičnih za ovo područje, poput prikaza ljudskih figura, antropomorfnih krstova ili nekih varijanti bordura, koji nisu zastupljeni na drugim mjestima. Neka grobna mjesta na više nekropola u Podvelei oivičena su posloženim kamenjem, umjesto stećaka, pri čemu se ističe primjer pravilno obrađenih kamenih blokova, postavljenih u pravokutnoj formi iznad mjesta ukopa. Zastupljeni su također svi mogući oblici stećaka. Najzastupljeniji su stećci oblika ploče i sanduka, dok je znatno manji broj sanduka s postoljem, sljemenjaka, sljemenjaka s postoljem i krstača. Prisutni su i sanduci čija gornja površina nije horizontalna kao što je uobičajeno, nego nakošena, pri čemu su visine bočnih strana znatno različite. Izgledaju kao da imaju krov, poput stećaka u obliku sljemenjaka, ali se radi o krovu samo na jednu vodu. Radi se o prelaznoj formi koja nije do sada poznata. Orijentacija nije jedinstvena, a na nekoliko nekropola zastupljena su po tri ili četiri različita pravca polaganja stećaka.
Na podveleškom platou prisutan je kontinuitet života kroz prahistoriju i sve povijesne epohe do današnjih dana, o čemu svjedoče brojni lokaliteti, još uvijek nedovoljno arheološki istraženi. Gotovo uvijek su nekropole stećaka locirane na samim tumulima (gomile) ili uz njih, te su dokaz kontinuiteta prakse ukopavanja umrlih na istim lokacijama sa ranijim epohama. Uz nekropole stećaka nalaze se i stariji muslimanski haremi sa prvobitnim oblicima nišana, što je slučaj sa tri lokaliteta.
Dobrč
U nizu naselja Podveleži iz pravca sjevera prema jugu prvo od njih je Dobrč, koji je udaljen 10 km. od Mostara. U blizini sela, na lokalitetu Gaj - Pod Krstinom nalazi se nekropola sa 36 stećaka, 27 ploča i 9 sanduka. Slabije su obrađeni i bez ukrasa su. Nekropola sa lokaliteta Begovište između Šipovca i Dobrča je skoro kompletno iskorištena za potrebe gradnje puta.
Podvelež (naselje)
Na području naselja Podvelež terenskim istraživanjem pronađeno je pet nekropola s ukupno 160 stećaka. Najupečatljiviji lokalitet na ovom prostoru je Jagodno na kojem se nalazi nekropola Humčica sa 88 stećaka. GPS koordinate:	43.3034058 17.904543055555553 Na nekropoli su zastupljeni svi oblici stećaka raznovrsne ornamentike, dok se od reljefnih motiva nalaze rozete, polumjesec, vodenica, krst, ljudske figure, bordure, ljiljani, štit, mač i drugi. Posebno je zanimljiv slučaj uništene krstače na kojoj se, prema ranijim zapisima, nalazio tekst koji govori o županu Radinu, njegovom ocu Nenadu i sinu Radisavu. Radi se o ličnostima koje nisu zasvjedočene u drugim izvorima.
Gnojnice Gornje
Na lokalitetu Kobiljaci pored škole u Gornjim Gnojnicama nalazi se 5 stećaka, 4 ploče i 1 sanduk.
Kružanj
Na lokalitetu Grdojevci u Kružanju je nekropola sa 13 stećaka (9 ploča, 3 sanduka i 1 križ). Prilikom izgradnje puta stećci su pomjereni u šumu, gdje su vremenom zarasli u šiblje.
Kokorina
Selo Kokorina je na Podveleži prvo iz pravca juga. Nekropole su na tri lokacije, sa ukupnim brojem od 51 stećka.
Malo polje
Selo Malo Polje je udaljeno 2 km nizvodno uz rijeku Bunu. U zaseoku Orah, na užem lokalitetu Hadžajlića njive, pored puta nalazi se veći stećak u obliku sanduka sa proširenim postoljem, bez ukrasa. Ne nalazi se na prvobitnom mjestu nego je pomjeren uz živicu. Takođe u Orahu na lokalitetu Luke-groblje su 3 impozantna stećka, 1 visoki sanduk i 2 sljemenaka. Jedan je ukrašen motivom štita, mača čija je ručica u obliku križa i dvije golubice. Ovaj ukras ima najviše sličnosti sa stećkom u Glumini kod Hutova i Radmilovića Dubravi kod Bileće.
Hodbina
Naselje Hodbina se nalazi jugoistočno od Blagaja, uz put Mostar - Stolac. Nekropola sa 8 stećaka (2 ploče i 6 sanduka) nalazi se u sklopu pravoslavnog groblja, uz ogradu. Dva veća sanduka ukrašena su plastičnim arkadama. Većina stećaka nije na izvornom mjestu, nego su sklonjeni prilikom širenja groblja.
Žitomislić
Naselje Žitomislić, pored magistralnog puta Mostar - Čapljina je naseljeno od starog i srednjeg vijeka do današnjih dana. Na pravoslavnom groblju pored manastira Žitomislić je nekropola sa 98 stećaka, od toga 40 ploča, 57 sanduka i jedan sljemenak, uglavnom bez ukrasa. Dio nekropole od 9 grobova i tri stećka, zajedno sa kasnoantičkom bazilikom, proglašen je za nacionalni spomenik Bosne i Hercegovine. Ovu odluku Komisija je donijela na sjednici održanoj od 20. do 26. januara 2004. godine u sljedećem sastavu: Zeynep Ahunbay, Martin Cherry, Amra Hadžimuhamedović (predsjedavajuća, Dubravko Lovrenović, Ljiljana Ševo.
Poecilia
Poecilia je rod slatkovodnih riba iz porodice Poeciliidae. Sve ribe iz ovoga roda, izuzev guppija i endlerovog guppija, još se nazivaju mollijima. U prošlosti je ovaj rod bio podijeljen na rod Mollienesia i rod Lebistes.
Ime roda - Poecilia - izvedeno je od grčke riječi ποικίλος, a odnosi se na varijabilne sposobnosti riba ove vrste. Endlerov guppy i obični guppy se mogu međusobno ukrštati, kao i svi molliji, što dovodi do raznolikosti boja i oblika tijela riba. Nije poznata mogućnost ukrštanja guppija i mollija.
Izuzevši dvije ugrožene vrste, ribe ovoga roda, kao i ostale živorotke, su ekološki opasne invazivne vrste.
Vrste
Tod Poecilia sačinjavaju 34 vrste riba, od kojih su dvije ugrožene:
Dvor (Ljubljana)
Dvor je naseljeno mjesto u sastavu gradske općine Ljubljana, regija Srednja Slovenija, Slovenija.
Historija
Do teritorijalne reorganizacije u Sloveniji nalazio se u sastavu grada Ljubljane, odn. stare općine Šiška.
Teritorijalna organizacija i pripadnost naselja
Napomena: ''MNO je skr. za Mjesni narodni odbor.''
Stanovništvo
Na popisu stanovništva 2021. godine, Dvor je imao 162 stanovnika.
Napomena: ''U 1987. smanjeno za dio naselja koji je priključen naselju Golo Brdo (općina Medvode).''
Jezički i vjerski sastav
Napomena: ''Oznaka n/p znači da nema podatka odn. da podatak nije iskazan.''
IC 505
Najbliži NGC/IC objekti
Sljedeći spisak sadrži deset najbližih NGC/IC objekata.
Berlinski kongres
desno|300p|mini|Crtež Berlinskog kongresa Berlinski kongres organizirao je Otto von Bismarck 1878. da bi se izmijenio Sanstefanski sporazum. Učesnici kongresa predložili su i ratificirali Berlinski sporazum.
Poslije pobjede nad Osmanlijskim Carstvom Rusija je krivotvorila izvorni sporazum da bi napravila veliko autonomno bugarsko područje pod vlašću Istanbula, ali očito pod utjecajem Moskve. Ostale velike sile, naročito Ujedinjeno Kraljevstvo, nisu mogle to prihvatiti i smatrale su to narušavanjem ravnoteže moći. Na kongresu su prisustvovali Ujedinjeno Kraljevstvo, Austro-Ugarska, Francuska, Njemačka, Italija, Rusija i Osmanlijsko Carstvo. Srbija i Crna Gora na ovom kongresu dobile su nezavisnost poslije višestoljetne okupacije, dok je Bosna i Hercegovina došla pod austro-ugarsku upravu.
WGS-11+
WGS-11+ ili Wideband Global SATCOM 11+ je vojni komunikacijski satelit Sjedinjenih Američkih Država kojim će upravljati Svemirske Snage Sjedinjenih Američkih Država kao dio širokopojasnog globalnog SATCOM programa. Planiran je za 2024. godinu, a jedanaesti je WGS satelit i planirano je da bude u geostacionarnoj orbiti. WGS-11+ su kupile Zračne Snage Sjedinjenih Američkih Država.
Pregled
WGS sistem se sastoji od tri glavna segmenta: svemirski segment (sateliti), kontrolni segment (operateri) i terminalni segment (korisnici). Svaki WGS satelit pruža uslugu u više frekventnih pojasa, sa neviđenom mogućnošću unakrsnog povezivanja između dvije frekvencije na satelitu. WGS dopunjava druge satelite.
Početkom rane 2001. godine, Satelitsko komunikacijski tim industrije, koje je vodio Boeing Satellite Sistemi, izabran je za razvoj širokopojasnog sistema za popunjavanje satelita (WGS) kao nasljednika niza komunikacijskih satelita Defense Satellite Communications System (DSCS). Ovaj satelitski komunikacijski sistem je namijenjen da podrži vojnika s novijim i daleko većim sposobnostima od postojućih sistema. U martu 2007. akronim WGS je promijenjen u Wideband Global SATCOM.
Jedan WGS satelit pruža više SATCOM kapaciteta nego od cjelokupne naslijeđene konstelacije Defense Satellite Communications System (DSCS).
Satelitski opis
U martu 2018., američki Kongres je dodao 605 miliona američkih dolara fundi za još dva satelita, WGS-11 i WGS-12, koji ranije nisu bili traženi. To je rezultiralo narudžbom WGS-11+ u aprilu 2019. za lansiranje 2023. godine. Ovaj satelit će biti baziran na BSS-702X varijante Boeingove komercijalne satelitskog niza 702, koja će pružiti poboljšanu snagu signala i efikasnost propusnog pojasa u poređenju sa ranijim WGS satelitima. Američke svemirske snage će lansirati letjelicu i obavljat će komandne i kontrolne funkcije tokom njegovog životnog vijeka od 14 godina. Napravljen od strane kompanije Boeing Satellite Systems, WGS-11+ je baziran na satelitskoj magistrali BSS-702X. Ima masu pri lansiranju od 5987 kg (13199 lb) i očekivalo se da će raditi za četrnaest godina. Svemirska letjelica je opremljena sa dva solarna panela za proizvodnju energije za svoj komunikacijski teret, koji se sastoji od transpondera X-pojasa i Ka-band transpondera. Pogon će obezbjeđivati motor R-4D-15 apogee, sa četiri XIPS-25 jonska motora za održavanje stanice.
Lansiranje
WGS-11+ će biti lansiran 2024. godine na raketi Vulcan Centaur sa Cape Canaveral SLC-41.
Caroline Wozniacki
Caroline Wozniacki danska je profesionalna teniserka poljskog porijekla. Trenutno je broj 2 na WTA listi, a ranije je bila i broj 1 (ukupno 71 sedmicu). Prva je Skandinavka koja je uspjela doći do broja 1, a 20. ukupno. U karijeri je osvojila 28 titula, od kojih je najvrednija ona na Australian Openu 2018, a izgubila je dva finala US Opena: prvo 2009. od Kim Clijsters ,a drugo 2014. od Serene Williams. Osvojila je i WTA Masters 2017, uz izgubljeno finale 2010, također od Clijsters. Kao juniorka je osvojila Wimbledon 2006. godine.
Biografija
Wozniacki je kći poljskih useljenika, Piotra i Anne. Piotr je trenutno njen trener i trener u jednom danskom sportskom centru, dok je Anna igrala za odbojkašku reprezentaciju Poljske. Njen otac također se profesionalno bavio nogometom, a nakon njegovog transfera u jedan danski klub cijela porodica preselila se u Odense, gdje je Caroline i rođena. Njen stariji brat Patrik profesionalno igra nogomet za IF Skjold Birkerød u Danskoj.
Njene dobre prijateljice među teniserkama su Agnieszka i Urszula Radwańska, Sabine Lisicki i Sorana Cirstea. Velika je ljubiteljica rukometa, nogometa i plivanja, a umije svirati i klavir. Tečno govori danski, poljski i engleski jezik, a razumije ruski.
Karijera
Profesionalno je počela igrati tenis 2005, u 15. godini, a prvu titulu osvojila je krajem naredne sezone, kad je u finalu ITF-turnira u Istanbulu savladala Njemicu Tatjanu Malek 6-2, 6-1. Godinu kasnije osvaja još 2 ITF-turnira. Nakon plasmana u 2. kolo Wimbledona prvi put je ušla u prvih 100 teniserki na svijetu. U Tokiju je stigla do polufinala, gdje je pružila pristojan otpor Venus Williams, ali je ipak izgubila 6-3, 7-5.
2008: Prva WTA-titula
Uspon na WTA-listi nastavljen je i ove sezone, kad je na svom debitantskom nastupu na Australian Openu porazila Giselu Dulko, Aljonu Bondarenko i Lisicki i tek u osmini finala izgubila od kasnije finalistice, Ane Ivanović, 6-1, 7-6. U Dohi je dobila Marion Bartoli i Anabel Medinu Garrigues, a ispala je u četvrtfinalu od Marije Šarapove (6-0, 6-1). Ušla je u prvih 50, a potom igrala četvrtfinale u Stockholmu. U Indian Wellsu i Miamiju prošla je do osmine finala, ali dalje nije mogla. Prvo je ispala od Svjetlane Kuznjecove, a u Key Biscayneu od Venus Williams. Na Roland Garrosu 2008. u 3. kolu gubi opet od Ane Ivanović. Na dan početka Wimbledona (23. juna) ostvaruje najbolji plasman na WTA-listi – 30. mjesto.
Nakon Wimbledona igrala je na turniru u Portorožu, gdje je izgubila u polufinalu od Sare Errani, koja je kasnije i osvojila turnir. Zatim je nastupila na turniru u Stockholmu, gdje osvaja svoju prvu WTA-titulu. U finalu je uvjerljivo pobijedila Ruskinju Veru Duševinu (6-0, 6-2).
Zatim je nastupila na Olimpijskim igrama u Pekingu. U 2. kolu nanosi poraz 12. nositeljici, Danieli Hantuchovoj. Međutim, izgubila je u trećem, i to od Jelene Dementjeve, koja je na kraju osvojila zlatnu medalju.
Wozniacki je u augustu osvojila još jedan turnir, u New Havenu. Na putu do titule pobijedila je Marion Bartoli i Alizé Cornet, a u finalu je savladala Anu Chakvetadze, 3-6, 6-4, 6-1.
Wozniacki je bila postavljena za 21. nositeljicu na US Openu. Došla je do 4. kola, u kojem je izgubila od kasnije finalistice, Jelene Janković.
U paru s Anabel Medinom Garrigues 28. septembra osvojila je China Open, što je njena prva titula u konkurenciji parova. Također je pobijedila Estonka Kaiju Kanepi u finalu Otvorenog prvenstva Japana u Tokiju, osvojivši 3. titulu u sezoni.
Njen odnos pobjeda i poraza na kraju sezone bio je 58–20 u pojedinačnoj konkurenciji, a 8–9 u parovima. Završila je sezonu kao 12. u pojedinačnoj, a 79. u konkurenciji parova. Osvojila je WTA nagradu za najbolju novu teniserku.
2009: Prvo GS finale i plasman u top 5
mini|lijevo|Wozniacki je 2009. stigla do 9 finala, a pobijedila u 3 Na prva dva turnira u sezoni stigla je do četvrtfinala. U Aucklandu ju je porazila Jelena Vesnina, a u Sydneyu drugoplasirana teniserka svijeta, Serena Williams, 7–65, 3–6, 6–73, iako je imala 3 meč-lopte kad je servirala za meč kod 6–5 u 3. setu. Postavljena za 11. nositeljicu na Australian Openu, izgubila je u 3. kolu od teniserke koja je dobila pozivnicu organizatora, Jelene Dokić (6–3, 1–6, 2–6).
Stigla je do četvrtfinala u Pattayi, gdje ju je porazila Magdalena Rybarikova. Bila je 1. nositeljica na turniru u Memphisu, gdje je stigla do finala, u kojem ju je porazila Viktorija Azarenka (1–6, 3–6). Međutim, njih dvije su osvojile titulu u parovima, savladavši u finalu Michaëllu Krajicek i Julijanu Fedak, 6–1, 7–62.
Stigla je do četvrtfinala na prva dva Premijer turnira. U Indian Wellsu izgubila je od kasnije pobjednice, Vere Zvonarjove (4–6, 2–6), a u Miamiju od Kuznjecove 4–6, 7–65, 1–6. Na ovom je turniru prvi put u karijeri pobijedila Patty Schnyder i Dementjevu.
Prvu titulu u sezoni osvojila je u Ponte Vedra Beachu, na zelenoj zemlji. Do finala je savladala Samanthu Stosur, Virginie Razzano, Hantuchovu i Vesninu, a u finalu je porazila Alexandru Wozniak. Na narednom turniru na zelenoj zemlji, u Charlestonu, u polufinalu je savladala Dementjevu, a u finalu je izgubila od Lisicki 2–6, 4–6. Izgubila je u ranim fazama takmičenja na dva naredna turnira, koja su igrana na crvenoj zemlji, u Stuttgartu i Rimu. U Stuttgartu ju je u 2. kolu porazila Bartoli, a u Rimu Azarenka. Stigla je do finala na Premijer turniru u Madridu, koji se igrao prvi put, gdje je izgubila od prve teniserke svijeta, Dinare Safine, 2–6, 4–6. Bila je 10. nositeljica na Roland Garrosu, gdje je u 3. kolu izgubila od Sorane Cirstee. Njih dvije su izgubile u 1. kolu parova od Marije Kiriljenko i Flavije Pennette.
Wozniacki je bila uspješna u dijelu sezone na travi; pobijedila je u 8 mečeva zaredom na ovoj podlozi. Osvojila je drugu titulu sezone u Eastbourneu, savladavši u finalu Razzano. Na Wimbledonu je stigla do 4. kola, u kojem ju je porazila Lisicki.
Na svoj 19. rođendan izgubila je u finalu Otvorenog prvenstva Švedske od Maríje José Martínez Sánchez 5–7, 4–6. Nakon što je bila slobodna u 1. kolu turnira u Los Angelesu, u 2. kolu porazila ju je Cirstea. U Cincinnatiju je izgubila u četvrtfinalu od Dementjeve. U Torontu je izgubila u 2. kolu od Jie Zheng. Nakon toga je odbranila titulu u New Havenu. U 1. kolu je prvi put u karijeri dobila meč bez izgubljenog gema. Savladala je Edinu Gallovits 6–0, 6–0 za samo 41 minutu. U finalu je pobijedila Vesninu 6–2, 6–4 i tako osvojila 3. titulu u sezoni.
Wozniacki je bila 9. nositeljica na US Openu. Stigla je do finala, u kojem je izgubila od Clijsters, koja se tek dva turnira ranije vratila profesionalnom tenisu nakon što se povukla 2007. Postala je prva teniserka iz Danske koja je igrala finale nekog Grand Slam turnira. Dobar rezultat na ovom turniru omogućio joj je da napreduje na WTA-listi, na 6. mjesto.
Na svom prvom narednom turniru nakon, onome u Tokiju, zbog virusa je predala meč protiv Wozniak u 2. kolu kod 0–5 u 1. setu. Zatim je izgubila u 1. kolu Pekinga od M. J. Martínez Sánchez. Zatim je izgubila u polufinalu Osake od Samanthe Stosur. Naredne sedmice, u Luxembourgu, predala je meč 1. kola zbog povrede pri rezultatu 7–5, 5–0 protiv Anne Kremer, što je izazvalo kontroverze zbog vodstva koje je imala u trenutku predaje meča.
Kvalificirala se za WTA Masters, završno prvenstvo sezone, koje je igrano u Dohi. U grupnoj fazi izgubila je od Janković, a pobijedila Zvonarjovu i Azarenku, što joj je donijelo 2. mjesto u grupi i plasman u polufinale. Zbog povrede lijevog buta i bolova u stomaku, predala je polufinalni meč prvoj teniserki svijeta, Sereni Williams, pri rezultatu 4-6, 1-0.
2010: Novi broj 1
Wozniacki je sezonu počela učešćem na egzibicijskom turniru u Hong Kongu, gdje je izgubila oba meča u pojedinačnoj konkurenciji za ekipu Evrope, ali je dobila dva meča u mješovitim parovima sa Stefanom Edbergom. Na svom prvom turniru sezone, u Sydneyu, izgubila je u 1. kolu od Li Na. Bila je 4. nositeljica na Australian Openu, gdje ju je u 4. kolu drugi put zaredom porazila Li Na (4–6, 3–6). Nakon turnira je napredovala na 3. mjesto WTA-liste.
U Indian Wellsu bila je 2. nositeljica. Stigla je do finala, u kojem ju je porazila Janković 2–6, 4–6. Nakon turnira je ostvarila najbolji plasman u karijeri do tada, 2. mjesto. U Miamiju je izgubila u četvrtfinalu od Justine Henin, 7–65, 3–6, 4–6.
Osvojila je svoju prvu titulu u sezoni u Ponte Vedra Beachu, savladavši u finalu Olgu Govorcovu 6–2, 7–5. Nakon toga je učestvovala na turniru u Charlestonu, gdje je u polufinalnom meču protiv Zvonarjove izvrnula gležanj jureći skraćenu loptu, pa je predala meč dok je gubila 2–5. Iako je njen članak i dalje bio povrijeđen, nastavila je igrati na turnirima tokom sezone na zemlji. Izgubila je u ranim fazama na turnirima u Stuttgartu, Rimu, Madridu i Varšavi.
Na Roland Garrosu bila je 3. nositeljica. Stigla je do četvrtfinala, u kojem ju je porazila kasnija pobjednica, Francesca Schiavone (3–6, 2–6). Wozniacki je igrala i u paru sa Hantuchovom, ali su predale meč 2. kola protiv sestara Williams zbog povrede desnog ramena Hantuchove.
Bursa
Bursa (ranije u evropskim jezicima pisana kao Brusa ili na grčkom, Προύσσα, Proussa) je grad u Turskoj, u sjeverozapadnom dijelu Anadolije, unutar regije Marmara. Glavni je i najveći grad istoimene provincije. Četvrti je najmnogoljudniji turski grad i jedan od najvećih industrijskih centara u državi. U periodu između 1335. i 1363. godine, Bursa je bila glavni grad Osmanlijskog Carstva.
Caroline Wozniacki
2010: Novi broj 1
Izgubila je u 3. kolu Cincinnatija od Bartoli (4–6, 1–6). Osvojila je turnir u Montrealu, savladavši u finalu Zvonarjovu 6–3, 6–2. Polufinalni meč zbog kiše je bio odložen 2 dana, pa je u ponedjeljak naredne sedmice igrala i polufinalni meč protiv Kuznjecove i finale protiv Zvonarjove. Nakon toga je treći put zaredom osvojila New Haven, savladavši u finalu Nadju Petrovu 6–3, 3–6, 6–3. Zbog dobrih rezultata na ova dva turnira, osvojila je ljetnu američku seriju teniskih turnira.
Zbog povrede prve teniserke svijeta, Serene Williams, Wozniacki je prvi put u karijeri bila 1. nositeljica na Grand Slam turniru, na US Openu. Stigla je do polufinala, u kojem ju je porazila Zvonarjova 4–6, 3–6. Wozniacki i Venus Williams jedine su teniserke koje su stigle barem do osmine finala na sva 4 Grand Slam turnira 2010.
Prvi njen turnir u sezoni turnira na tvrdoj podlozi u Aziji bio je Otvoreno prvenstvo Tokija, gdje je osvojila svoju 5. titulu u sezoni, savladavši u finalu Dementjevu 1–6, 6–2, 6–3.
Na završnom prvenstvu sezone, WTA Mastersu u Dohi, Wozniacki je bila u grupi sa Schiavone, Stosur i Dementjevom. Pobijedila je Dementjevu 6–1, 6–1, izgubila od Stosur 4–6, 3–6 i pobijedila Schiavone 3–6, 6–1, 6–1, što joj je osiguralo 1. mjesto na WTA-listi na kraju sezone. U polufinalu je savladala pobjednicu druge grupe, Zvonarjovu (7–5, 6–4). U finalu je izgubila od Clijsters u 3 seta (6–3, 5–7, 6–3).
2011: Broj 1 drugu godinu zaredom
mini|desno|250p|Wozniacki na Australian Openu 2011. Wozniacki je počela sezonu egzibicijskim mečom u Tajlandu protiv Kim Clijsters, koji je izgubila 3–6, 6–4, [10–12]. Nakon toga je učestvovala na egzibicijskom turniru u Hong Kongu, gdje je bila kapiten tima Evrope. Pobijedila je u dva meča protiv tima Azija Pacifik, nakon čega ju je porazila druga teniserka svijeta, Zvonarjova. Njen prvi WTA-turnir bio je u Sydneyu, gdje je u 1. kolu bila slobodna, a u drugom izgubila od Dominike Cibulkove.
Wozniacki je bila 1. nositeljica na Australian Openu, što je bio njen prvi Grand Slam turnir kao prve teniserke svijeta. Pobijedila je Giselu Dulko, Vaniju King , Cibulkovu , Anastasiju Sevastovu , Schiavone ; međutim, u polufinalu je izgubila od Li Na 6–3, 5–7, 3–6 , iako je imala meč-loptu kad je servirala kod 5-4 u 2. setu.
Kim Clijsters smijenila ju je na 1. mjestu WTA-liste 14. februara. Wozniacki je te sedmice osvojila turnir u Dubaiju, savladavši u finalu Kuznjecovu 6–1, 6–3 i tako se vratila na 1. mjesto. Stigla je do finala u Dohi, savladavši u dva seta Petrovu, Pennettu i Bartoli. U finalu ju je porazila Zvonarjova 4-6, 4-6.
Wozniacki je osvojila prvi Premijer turnir sezone, onaj u Indian Wellsu, savladavši u četvrtfinalu Azarenku, u polufinalu Mariju Šarapovu i u finalu Bartoli 6-1, 2-6, 6-3. To je bila njena 5. uzastopna titula na Premijer i Premijer 5 turnirima. U Miamiju je izgubila u 4. kolu od Andree Petković 5–7, 6–3, 3–6.
Nakon toga je osvojila prvi turnir na zemlji (zelenoj) u sezoni, u Charlestonu, savladavši u polufinalu Janković, a u finalu Vesninu 6–2, 6–3. Njen naredni turnir bio je u Stuttgartu, turnir koji se igra na crvenoj zemlji. U četvrtfinalu je pobijedila Petković, u polufinalu Agnieszku Radwańsku , a u finalu je izgubila od Julije Görges 6–7, 3–6. Na Premijer turniru u Madridu u 3. kolu još ju je jednom porazila Görges. Na turniru u Rimu u četvrtfinalu je treći put ove sezone porazila Jelenu Janković, a u polufinalu izgubila od kasnije pobjednice turnira, Šarapove (5–7, 3–6). Naredne sedmice osvojila je svoj prvi turnir na crvenoj zemlji, Otvoreno prvenstvo Bruxellesa, koji se igrao prvi put. U polufinalu je savladala prošlogodišnju pobjednicu Roland Garrosa, Schiavone (6-4, 4-6, 6-3), a u finalu Shuai Peng 2-6, 6-3, 6-3.
Wozniacki je bila 1. nositeljica na Roland Garrosu, ali ju je u 3. kolu porazila 28. nositeljica, Daniela Hantuchova.
Osvojila je turnir u svojoj zemlji, Otvoreno prvenstvo Danske u Kopenhagenu, savladavši u finalu Luciju Šafařovu 6-1, 6-4, što je bila njena 5. titula u sezoni, a 17. u karijeri.
Na Wimbledonu je treći put zaredom izgubila u 4. kolu, ovaj put od Cibulkove 6–1, 6–7(5), 5–7.
Wozniacki se privremeno vratila na crvenu zemlju na Otvorenom prvenstvu Švedske. Pobijedila je Cornet u 1. kolu, a u drugom je predala meč Sofiji Arvidsson pri rezultatu 6–2, 0–1
Wozniacki je počela ljetnu američku seriju na turniru u Torontu, gdje je bila braniteljica titule. Bila je slobodna u 1. kolu, a u drugom ju je porazila Roberta Vinci 4-6, 5-7. U Cincinnatiju je izgubila u 2. kolu od Christine McHale. Naredne sedmice osvojila je svoju 4. uzastopnu titulu u New Havenu, savladavši u polufinalu Schiavone, a u finalu Petru Cetkovsku 6-4, 6-1.
Wozniacki je bila 1. nositeljica na US Openu. U osmini finala savladala je Kuznjecovu 6-76, 7-5, 6-1, u četvrtfinalu Andreu Petković 6-1, 7-66 , a u polufinalu je izgubila od Serene Williams 2-6, 4-6.
Sljedeći nastup imala je na Premijer 5 turniru u Tokiju. U 1. kolu bila je slobodna, u drugom je pobijedila Jarmilu Gajdošovu, a u trećem ju je zaustavila Kanepi (5-7, 6-1, 4-6). U Pekingu je izgubila u četvrtfinalu od Pennette, što je njen jedini poraz u 12 četvrtfinala ove godine.
Treću godinu zaredom kvalificirala se za WTA Masters, na kojem je bila 1. nositeljica. U prvom meču u grupi pobijedila je Radwańsku 5–7, 6–2, 6–4, a zatim je izgubila od Zvonarjove 2–6, 6–4, 3–6. U odlučujućem meču za prolaz u polufinale savladala ju je Kvitova 4-6, 2-6. Tako Wozniacki prvi put u 3 nastupa na Mastersu nije prošla u polufinale. Ipak, pošto se Šarapova nakon dva poraza u svojoj grupi povukla s Mastersa, Wozniacki je drugu godinu zaredom osigurala 1. mjesto na WTA-listi na kraju godine.
2012: Početak pada u singlu
Sezonu je počela predstavljajući Dansku na Hopman Cupu zajedno s Frederikom Nielsenom. Pobijedila je u 2 od 3 svoja meča u grupnoj fazi (pobijedila je Bethanie Mattek-Sands i Cvetanu Pironkovu, a izgubila od Kvitove u 3 seta).
Zatim je nastupila na turniru u Sydneyu. U 1. kolu bila je slobodna, a u drugom je porazila Dominiku Cibulkovu (od koje je godinu ranije izgubila na istom turniru u istom kolu), nadoknadivši zaostatak od 0-4 u 3. setu. U četvrtfinalu ju je zaustavila A. Radwańska, također u 3 seta, iako je Wozniacki servirala za meč kod 5-4 u 2. setu.
Na Australian Open 2012. došla je kao 1. nositeljica. Nakon što je bez izgubljenog seta pobijedila Anastasiju Rodionovu, Anu Tatishvili, Monicu Niculescu i Jelenu Janković, izgubila je u četvrtfinalu od Clijsters. Zbog tog poraza pala je na 4. mjesto WTA-liste. Nakon toga je otišla u Dohu, gdje ju je u 2. kolu pobijedila Šafařova.
U Dubaiju i Indian Wellsu branila je titule iz prošle godine, ali je na oba turnira poražena (od Görges, odnosno Ivanović). Nakon ovog drugog poraza ispala je iz top 5 prvi put od 2009. godine.
U Miamiju je bila 4. nositeljica i došla je do polufinala, pobijedivši Zahlavovu-Strycovu, Cetkovsku, Wickmayer i S. Williams, sve bez izgubljenog seta. Međutim, u polufinalu je bolja bila Šarapova 4–6, 6–2, 6–4. Wozniacki nakon toga nije mogla braniti titulu u Charlestonu. Naime, u žrijebu su već bile 2 igračice iz top 6, što je maksimalan broj za turnir ove kategorije prema pravilima WTA. Sljedeći nastup imala je na domaćem terenu u Kopenhagenu. Plasirala se u finale, a na tom putu pobijedila je U. Radwańsku, Pauline Parmentier, Alizé Cornet i Petru Martić. Ipak, u finalu je bolja bila Njemica Angelique Kerber (6–4, 6–4). To je bio prvi poraz Wozniacki na ovom turniru u karijeri.
Uslijedio je Roland Garros, na kojem je došla do 3. kola, u kojem ju je zaustavila Kanepi 6–1, 6–73, 6–3. Uprkos ovom porazu, skočila je na 7. mjesto WTA-liste.
Na Wimbledonu je izgubila već u 1. kolu od Austrijanke Tamire Paszek (5–7, 7–6, 6–4). To joj je bio prvi poraz u karijeri u 1. kolu na bilo kojem Grand Slam turniru od njenog debija na Roland Garrosu 2007.
Nakon toga je opet nastupila na terenima Wimbledona, ali ovog puta u sklopu OI 2012. Bila je 8. nositeljica olimpijskog turnira i stigla je do četvrtfinala, gdje ju je zaustavila Serena Williams, koja je na kraju stigla do zlatne medalje.
Uslijedio je Rogers Cup, na kojem je izgubila u 3 seta od Kvitove u polufinalu, a u Cincinnatiju je ispala u 3. kolu - bolja je bila Pavljučenkova. U New Havenu je branila titulu, ali je predala polufinalni meč Mariji Kiriljenko zbog povrede desnog koljena, koju je zadobila u četvrtfinalu protiv Dominike Cibulkove.
Iako još pod povredom, postavljena je za 8. nositeljicu na US Openu, ali je izgubila već u 1. kolu od u tom trenutku 96. igračice na WTA-listi, Rumunke Irine-Camelije Begu, što ju je izbacilo iz top 10 prvi put nakon 3 godine.
Nakon ovog razočarenja osvojila je svoj prvi turnir nakon 13 mjeseci čekanja. U Seoulu je pobijedila Arantxu Rus, zatim svoju imenjakinju Garciju, Zakopalovu, Makarovu i u finalu Kaiju Kanepi i tako došla do 19. titule u karijeri.
Sljedeći turnir bio je u Tokiju. Porazila je Bojanu Jovanovski, Hantuchovu i Li Na, da bi je u četvrtfinalu zaustavila Agnieszka Radwańska.
Na China Openu u Pekingu u prva 2 kola pobijedila je Chanelle Scheepers i Hsieh Su-wei, ali je u 3. kolu bolja od nje bila Angelique Kerber.
Naredni nastup imala je na Kremlin Cupu u Moskvi. Kao 3. nositeljica, došla je do finala u kojem je savladala Samanthu Stosur 6–2, 4–6, 7–5, osvojivši tako 2. titulu u sezoni i 20. ukupno.
Na završnom turniru sezone, WTA Turniru šampionki, koji je odigran nakon WTA Mastersa, Wozniacki je dobila sva 3 meča u grupi i došla do finala, ali ju je savladala Petrova. Završila je godinu na 10. mjestu WTA-liste.
2013: Kontinuirano mučenje s formom
Sezonu je počela na turniru u Brisbaneu, ali ju je već u 1. kolu porazila kvalifikantica iz Kazahstana, Ksenija Pervak 6-2, 3-6, 6-7(1). Zatim je nastupila u Sydneyu, gdje je bila 7. nositeljica. Tu je ostvarila i prvu pobjedu u sezoni, i to protiv Urszule Radwańske. Međutim, već u 2. kolu savladala ju je Kuznjecova. Na Australian Openu u prva 3 kola pobijedila je Sabine Lisicki, Donnu Vekić i Lesju Curenko, ali ju je u 4. kolu opet pobijedila Kuznjecova.
Sljedeći nastup imala je u Dohi, gdje je došla do četvrtfinala pobjedama protiv Mervane Jugić-Salkić, Sorane Cirstee i Mone Barthel, no onda ju je savladala Agnieszka Radwańska.
U Dubaiju je porazila Šafářovu, Zheng Jie i Bartoli, ali je u polufinalu bolja od nje bila Kvitova.
Na Malaysian Openu izgubila je u 1. kolu od Wang Qiang. Zatim je odigrala egzibicijski meč u Hong Kongu. Trebala je igrati protiv Li Na, ali se Kineskinja morala povući zbog povrede. Zamijenila ju je A. Radwańska i pobijedila Wozniacki 6-4, 6-4.
U Indian Wellsu bila je slobodna u 1. kolu. Nakon toga je redom savladala Cornet, Vesninu i Petrovu. U četvrtfinalu joj je Azarenka, koja je branila titulu, predala meč bez borbe zbog povrede stopala. U polufinalu je savladala Kerber i plasirala se u svoje prvo finale u 2013, u kojem je bolja bila Šarapova. Na idućem turniru u Miamiju došla je do 3. kola, gdje ju je porazila Garbiñe Muguruza iz Španije.
Sezonu na zemljanim terenima počela je u Charlestonu; izgubila je u četvrtfinalu od Stefanie Vögele. Uslijedili su porazi u 1. kolima u Stuttgartu (od Carle Suárez Navarro), Madridu (od Švedove), Rimu (od Bojane Jovanovski) i Bruxellesu (od Zheng Jie). Na Roland Garrosu pobijedila je Lauru Robson u 1. kolu, da bi je u drugom opet savladala Jovanovski.
Nakon sezone na zemlji nastupila je u Eastbourneu. Na njenom prvom turniru na travi ove sezone došla je do polufinala pobijedivši Paszek, Robson i Makarovu, no zatim je izgubila od kvalifikantice Jamie Hampton. U 1. kolu Wimbledona savladala je Špankinju Candelu. U narednom kolu čekala ju je Petra Cetkovská. U 4. gemu 1. seta Wozniacki se okliznula, pala i povrijedila gležanj. Dobila je liječničku pomoć, ali je bila vidljivo nervozna i izgubila je 2-6, 2-6. Ona je bila jedna od nekoliko tenisera koji su se povrijedili tokom Wimbledona, uključujući Azarenku i Šarapovu te Jo-Wilfrieda Tsongu u muškoj konkurenciji. Nakon meča dovela je u pitanje to da li su pripreme za turnir bile iste kao prethodnih godina, dodavši: "Znam da nije baš zabavno biti na terenu kad osjećate da se ne možete baš osloniti na svoje stopalo."
Njena loša sezona nastavila se porazom u 2. kolu na Rogers Cupu od Sorane Cîrstee iako je imala 2 meč-lopte u 2. setu. Nakon toga se plasirala u četvrtfinale u Cincinnatiju nadigravši Peng, Niculescu i Kvitovu, ali ju je potom savladala Azarenka (3-6, 6-7) prvi put nakon 2009. Naredni nastup imala je u New Havenu, gdje je nakon pobjeda protiv Peng, Knapp i Stephens poražena u polufinalu od kasnije pobjednice, Simone Halep (2-6, 5-7). Na US Openu bila je 6. nositeljica i u prva 2 kola pobijedila je Yingying Duan i Chanelle Scheepers bez izgubljenog seta, ali je u 3. kolu poražena od kvalifikantice Camile Giorgi 6–4, 4–6, 3–6. To je značilo da prvi put nakon 2008. godine nije uspjela ući u četvrtfinale na nekom Grand Slam turniru.
Sezonu je nastavila u Tokiju, gdje je bila 4. nositeljica. U 1. kolu bila je slobodna, a zatim je porazila Pennettu i Rybarikovu, izgubivši samo 7 gemova u 2 meča. U četvrtfinalu se susrela sa Šafářovom i pobijedila u 3 seta, ali ju je u polufinalu savladala Kerber 4–6, 6–7. Naredni turnir bio je u Pekingu, gdje je opet bila slobodna u 1. kolu, kao i ostale polufinalistice iz Tokija. Još je jednom turnir počela nevjerovatno, ispustivši samo 6 gemova u 2. i 3. kolu protiv Niculescu i Stephens. Ipak, u četvrtfinalu nije mogla učiniti puno protiv svjetskog broja 1, Serene Williams (1–6, 4–6).
Nakon Pekinga je pauzirala jednu sedmicu prije no što je otišla na turnir u Luxembourg. Ali te iste sedmice Kerber je osvojila turnir u Linzu, čime je osigurala posljednju kartu za nastup na WTA Mastersu u Istanbulu; Wozniacki je bila prva rezerva. U Luxembourgu je bila 1. nositeljica. U prva 2 kola nije izgubila ni set, a u četvrtfinalu je porazila Bojanu Jovanovski nakon dva poraza od nje ranije u godini. U polufinalu ju je čekala finalistica Wimbledona Sabine Lisicki, koju je također uspjela savladati u 2 seta (6–4, 6–4). Finalni susret igrala je protiv još jedne Njemice, Annike Beck, i još jednom prikazala izvanredan tenis osvojivši prvu titulu u sezoni rezultatom 6–2, 6–2.
U Istanbulu je bila prva rezerva, kao što je rečeno, ali nije dobila priliku nastupiti. Turnir u Luxembourgu kvalificirao ju je za WTA Turnir šampionki u Sofiji, ali je odlučila ne učestvovati na njemu.
2014: Povratak i drugo GS finale
U pauzi između sezona Wozniacki je promijenila marku reketa i prešla s Yonexa na Babolat. Sezonu je trebala početi u Brisbaneu i Sydneyu, kao zagrijavanje pred Australian Open, ali se povukla s turnira u Brisbaneu zbog povrede desnog ramena, dok je u Sydneyu ipak nastupila. U 1. kolu pobijedila je Görges u 3 seta, da bi u drugom izgubila od Šafářove u 2 seta. Na Australian Openu došla je do 3. kola, gdje ju je porazila Garbine Muguruza.
Nakon Australian Opena igrala je turnir u Dohi, gdje je bila 8. nositeljica i slobodna u 1. kolu. U drugom je izgubila od Wickmayer u 2 seta. Sljedeće sedmice nastupila je u Dubaiju, ponovo kao 8. nositeljica. U 1. kolu dobila je Lisicki u 3 seta, zatim Beck, pa Cirsteu u četvrtfinalu, da bi je zaustavila Venus Williams. Potom je došla do 4. kola u Indian Wellsu pobjedama protiv Jovanovski i Švedove, ali ju je savladala Janković. Ovim porazom pala je na 18. mjesto WTA-liste. Njen sljedeći turnir bio je u Miamiju, gdje je došla do četvrtfinala; prvo je u 3 seta pobijedila Moniku Puig, a zatim je izgubila samo 2 gema u 2 naredna meča protiv Stephens i Lepčenko, da bi je zaustavila Li Na. Uslijedio je njen debitantski nastup na Monterrey Openu, na kojem je stigla do polufinala, u kojem ju je savladala Ivanović (koja je i osvojila turnir). Prethodno je redom pobijedila Vandeweghe, Mladenović i Karolinu Pliškovu.
Sezona turnira na travi bila je dobra za Wozniacki. U Eastbourneu je došla do polufinala nakon pobjeda protiv Stosur, Stephens i Giorgi, ali tada ju je zaustavila Kerber. Na Wimbledonu je bila 16. nositeljica i nakon 2011. ponovo je došla do 4. kola (preko Shahar Peer, Naomi Broady i Ane Konjuh), ali u 4. kolu savladala ju je Barbora Zahlavova-Strycova.
Stil igre
Njen stil igre centriran je na "defanzivne aspekte tenisa, a njena anticipacija, kretanje, agilnost, rad nogu i odbrana prvoklasni su i ključni su elementi njene igre". Njen dvoručni bekhend jedno je od njenih najjačih oružja jer je sposobna odbranu pretvoriti u napad. Zbog defanzivnog načina igre, njene je savremenice zovu kontraudaračicom.
Van terena
Njena najbolja prijateljica je Malou Ejdesgaard, kolegica iz danske reprezentacije i njena partnerica u parovima na 5 turnira dosad.